OzLabs/hebrew-wiki-articles huggingface dataset:
Art Pictures Studio

Art Pictures Studio (ברוסית: Арт Пикчерс Студио) הוא שמה של חברת הפקות קולנוע רוסית הפועלת הן בשוק המקומי והן בשוק הבינלאומי. החברה נוסדה בשנת 1992 על ידי פיודור בונדרצ'וק ודמיטרי רודובסקי.

== היסטוריה ==
קבוצת אמנות ההפקה (Art Pictures Group, באנגלית) הוקם על ידי פיודור בונדרצ'וק, סרגיי קוז'בניקוב וסטפן מיכאלקוב בשנת 1992 בתור החברה הפרטית הראשונה ברוסיה להפקת וידאו קליפים. 

בשנת 1993 החברה הפיקה גם פרסומות שונות. בשנת 2002 החברה החלה בהפקת סרטי קולנוע באורך מלא. הסרט הראשון היה הסרט "בתנועה" בבימויו של פיליפ יאנקובסקי, בשיתוף פעולה עם חברת Non-stop Production.

בשנת 2006 פיודור בונדרצ'וק והמפיק דמיטרי רודובסקי ארגנו מחדש את החברה והיא שינתה את שמה ל-Art Pictures Studio והתמקדה בהפקה ובהפצת סרטי קולנוע, הפקת סדרות טלוויזיה וסרטוני מוזיקה. בשנת 2009 בונדרצ'וק הקים את חברת ההפצה Art Pictures Media, שגם אחראית להפצת סרטים עצמאיים מערביים בשטחי רוסיה.

בשנת 2019 החברה חתמה על הסכם שיתוף פעולה עם אולפני הקולנוע Vodorod Film והפכה לחלק מקונגלומרט המדיה {{כ}}NMG.

== פילמוגרפיה ==
{| class="wikitable sortable"
|-
! שנה !! סרט !! הערה
|-
| 2002 || בתנועה ||rowspan="9"|
|-
| 2005 || הפלוגה התשיעית
|-
| 2006 || חמסין
|-
| 2008 - 2009 || האי המיושב
|-
| 2010 || פובוס. מועדון האימה
|-
| 2011 || יומיים
|-
| 2012 || אוגוסט. השמיני
|-
| 2012 || עבודת כלב
|-
| 2012 || נטול נשמה
|-
| 2013 || אהבה ראשונה || סדרת טלוויזיה 
|-
| 2013 || אחת, שתיים, אני אוהב אותך! ||
|-
| 2013 || קבוצת הנוער || סדרת טלוויזיה 
|-
| 2013 || לשרוד אחרי ||rowspan="23"|
|-
| 2013 || להימלט, להשיג, להתאהב
|-
| 2013 || כן וכן
|-
| 2013 || לילית הלבנה
|-
| 2013 || יבגני אונגין
|-
| 2014 || החשב
|-
| 2015 || הגדוד
|-
| 2015 || נטול נשמה 2
|-
| 2015 || סאבה. לב הלוחם
|-
| 2015 || חייבת להתחתן
|-
| 2015 || מיליונים ברשת
|-
| 2015 || הברמן
|-
| 2015 || הלוחם
|-
| 2015 || קור נצחי
|-
| 2015 || ארבע עונות
|-
| 2016 || Kikoriki. אגדת דרקון הזהב 
|-
| 2016 || קרובים מבוקשים
|-
| 2016 || לא מענייני 
|-
| 2016 || רק לא הם 
|-
| 2016 || ילד טוב
|-
| 2016 || מלכת העלה
|-
| 2016 || אהבה עם מוגבלות
|-
| 2016 || הפסקת לחימה
|-
| 2017 - 2018 || רדומים || סדרת טלוויזיה 
|-
| 2017 || משיכה ||
|-
| 2017 || הפסיכולוגים || סדרת טלוויזיה
|- 
| 2018 || סלפי ||
|-
| 2018 || על הקרח ||
|-
| 2019 ||המטבח: המלחמה על המלון||סדרת טלוויזיה
|-
| 2020 || פלישה ||rowspan="3"|
|-
| 2020 || על הקרח 2
|-
| 2020 || ספוטניק
|-
|}

== קישורים חיצוניים ==
* 

* [https://www.youtube.com/c/Artpictures.ru ערוץ היוטיוב הרשמי]

קטגוריה:אולפני קולנוע
קטגוריה:חברות רוסיות להפקת סרטים
ביינאו

ביינאו (בקזחית: Бейнеу) היא העיר המרכזית של מחוז המשנה ביינאו השוכנת על גדות הים הכספי במערב קזחסטן. העיר משמשת כעיר השרות המחוזית בה מתנהלים שרותי הממשל. בביינאו מתגוררים כ-50,000 תושבים. בעיירה קיימים שדות להפקת נפט וגז, תחנת רכבת אזורית וכמו כן קיים נמל דייג המשרת את תושביה.

==היסטוריה==
ביינאו נוסדה כעיירת דייגים ב-1916 אך עד שנות ה-60 המאוחרות הייתה העיירה קטנה ולא מרכזית ובעיקר שימשה את משרדי הממשלה המקומיים, בתחילת שנות ה-70 התגלו שדות נפט גדולים באזור העיירה והחלה תנועה ערה של תושבים מחלקים אחרים של ברית המועצות לאזור, בגלל מיקומו של הכפר קרוב יחסית לאוזבקיסטן הפך הכפר לעיר מסחר משגשגת ומרכזית באזור, לאחר פירוק ברית המועצות החלו חברות זרות להגיע לאזור ובשלבים מאוחרים יותר התגלו מאגרי גז גדולים באזור העיר. בעיר ישנו מפעל נפט וגז מרכזי של תאגיד הענק שברון, בסוף העשור השני של המאה ה-21 החלה להבנות מסילת הרכבת המרכזית שעתידה לשנע מוצרים לרוסיה, טג'יקיסטן ואוזבקיסטן.

קטגוריה:קזחסטן: ערים
קטגוריה:יישובים שהוקמו ב-1960
נון-סטופ פרודקשן

נון סטופ פרודקשן (ברוסית: Нон-стоп продакшн) היא חברת הפקות רוסית העוסקת בהפקת סרטי קולנוע עלילתיים וסדרות טלוויזיה. החברה נוטה לשתף פעולה עם תאגיד VGTRK בהפקות הקולנוע והטלוויזיה שלה.

החברה נוסדה בשנת 2005 על ידי מפיק הסרטים סרגיי מלקומוב.

== הפקות בולטות ==
===קולנוע===
{| class="wikitable"
|-
! שנה !! סרט
|- 
||2005 || הפלוגה התשיעית 
|- 
||2008 || האי המיושב חלק I 
|- 
||2009 || האי המיושב חלק II 
|- 
||2011 || אלנה 
|- 
|rowspan="2" |2013 || סטלינגרד
|- 
| מסתרי מעבר דיאטלוב
|-
|rowspan="2" |2014 || ההרפתקנים
|-
| לוויתן 
|-
||2016 || דואליסט
|-
||2017 || אהבה חסרה 
|-
|rowspan="3" |2019 || יאגה: אימת היער האפל 
|-
| התשיעית
|-
| ג'ירפה
|-
|| 2020 || גבר (לא)מושלם
|-
|| 2021 || צ'רנוביל 1986
|-
|}

=== טלוויזיה ===
{| class="wikitable"
|-
! שנה !! סרט
|- 
|| 2007 || לנינגרד 
|-
|| 2011 || דוסטויבסקי 
|-
|| 2012 || הגווארדיה הלבנה 
|-
|| 2015 || שדים 
|-
|| 2017 || ריכטר 
|}

== קישורים חיצוניים ==
* 

קטגוריה:חברות רוסיות להפקת סרטים
יחסי פיג'י – קוריאה הדרומית

יחסי פיג'י–קוריאה הדרומית הם היחסים הדו-צדדיים בין הרפובליקה של איי פיג'י לבין הרפובליקה של קוריאה. היחסים בין שתי המדינות נוסדו בינואר 1971, כקוריאה הכירה בעצמאותה של פיג'י שנה קודם לכן. לפיג'י שגרירות בסיאול ולקוריאה הדרומית שגרירות בסובה. פיג'י פתחה את השגרירות שלה בסיאול ביולי 2012 כדי "לטפח את הסחר וההשקעות" ולקדם "מעבר של אנשים בין המדינות".

== היסטוריה ==
ממשלת הביניים של פיג'י בראשות ראש הממשלה פרנק בינימרמה המשיכה במדיניות החוץ "הפנייה לצפון" שקודמה על ידי קודמיה, והיא כללה חיזוק של היחסים הדיפלומטיים והכלכליים עם קוריאה הדרומית, כמו גם עם מדינות אחרות באסיה.

בחודש יולי 2004 שר האוצר של פיג'י תיאר את מדיניות החוץ של מדינתו:

שגרירת קוריאה הדרומית בפיג'י ציינה כי "בזירה הבינלאומית כמו באו"ם, פיג'י תמיד תמכה בקוריאה הדרומית, ומאשרת את הסולידריות והידידות של שתי המדינות".

בחודש יוני 2009 תנועת הדמוקרטיה והחופש בפיג'י, ארגון שהוקם באוסטרליה על מנת לקדם את הדמוקרטיה במדינה, מחתה מחוץ לשגרירות קוריאה הדרומית בקנברה וביקשה מדרום קוריאה "להפסיק את התמיכה במשטר הצבאי".

=== ביקורים רשמיים ===
במאי 2014 ביקר בסיאול נשיא פיג'י רטו אפלי ניילטיקאו.

== יחסים כלכליים ==
הסחר בין שתי המדינות נותר בהיקף נמוך. בנובמבר 2011 הייצוא הדרום-קוריאני לפיג'י עמד על שווי של כ-13.5 מיליון אירו, ואילו הייצוא מפיג'י לדרום קוריאה עמד על שווי של 11.5 מיליון אירו. עם זאת, חודש קודם, שתי המדינות קיימו לראשונה פורום לדיונים בנושא הסחר ביניהן כדי לקדם סחר בהיקף גבוה יותר. פיג'י מייצאת בעיקר סוכר וטקסטיל לקוריאה הדרומית.

ב-11 באוקטובר 2011 התקיים בסובה פורום יזמות בין שתי המדינות שכלל תערוכת קטלוג, ביוזמת הסוכנות לקידום השקעות הדדיות בקוריאה הדרומית ובפיג'י.

== הגירה ==
ישנם כ-1,000 תושבים דרום-קוריאניים בפיג'י.

== קישורים חיצוניים ==
* [https://web.archive.org/web/20141123094142/http://fijiembassy.jp/index.html שגרירות פיג'י ליפן וקוריאה הדרומית]

== הערות שוליים ==
יחסי בנגלדש–פיג'י

יחסי בנגלדש–פיג'י הם היחסים הדיפלומטיים הרשמיים שבין הרפובליקה העממית של בנגלדש לבין הרפובליקה של איי פיג'י.

== היסטוריה ==
פיג'י הכירה בבנגלדש ב-31 בינואר 1972. היחסים הדיפלומטיים בין שתי המדינות כוננו באופן רשמי ב-2003.

שתי המדינות הן חברות בחבר העמים הבריטי. בשנת 2013 קרא שר החוץ של בנגלדש לממשלת פיג'י להכין את המדינה לתהליך של החלת דמוקרטיה מחדש.

== שיתופי פעולה ==
=== חקלאות ===
בנגלדש ופיג'י חתמו על מזכר הבנות בנוגע לפיתוח חקלאי. במסגרת ההסכם שתי המדינות יחליפו טכנולוגיות חקלאיות חדשות ויתמכו זו בכלכלתה של זו במגזר החקלאות.

=== ספורט ===
בשנת 2014, פיג'י חתמה על מזכר הבנות עם התאחדות הרוגבי הבנגלית כדי לעזור לפתח את ספורט הרוגבי בבנגלדש. הסיוע החל בפברואר 2015, כאשר נבחרות שתי המדינות ערכו טורניר אחת נגד השנייה. נבחרת פיג'י הביסה את נבחרת בנגלדש בטורניר.

=== כלכלה ===
הן בנגלדש והן פיג'י גילו התעניינות עמוקה בהרחבת הפעילות הכלכלית הדו-צדדית בין שתי המדינות. משקיעים בנגלים רבים מתעדפים השקעה בחברות פיג'יאניות ובממשלת פיג'י על השקעות במדינות אחרות משום שהיא קלה, לא מסוכנת ולא צורכת ביורוקרטיה רבה. תעשיות הטקסטיל זוהו כמגזר הפוטנציאלי ביותר להשקעות בפיג'י עבור משקיעים בנגלים. משקיעים בנגלים משקיעים גם ברפואה ובתקשורת ההמונים הפיג'יאנית.

== ייצוג ==
* פיג'י אינה מיוצגת בבנגלדש בדרג השגרירות. פיג'י מיוצגת בבנגלדש בדרג הקונסולרי באמצעות קונסוליה שהיא מחזיקה בדאקה, בירת המדינה.
* בנגלדש אינה מיוצגת בפיג'י בדרג השגרירות. בנגלדש מיוצגת בפיג'י בדרג הקונסולרי באמצעות קונסוליה שהיא מחזיקה בסובה, בירת המדינה.

== הערות שוליים ==
חוסה פרוילאן גונזלס

חוסה פרוילאן גונזלס בספרדית: José Froilán González. 5 באוקטובר 1922 - 15 ביוני 2013) היה נהג מרוצים ארגנטינאי. הנהג הראשון שהשיג ניצחון עבור קבוצת פרארי בגרנד פרי בריטניה בעונת 1951.

==קריירה==
גונזלס ערך את הופעת הבכורה בגרנד פרי מונקו בעונת הבכורה של האליפות. במהלך 9 עונות (1950–1957, 1960) לקח חלק ב-26 מרוצים בסבב האליפות ועוד מספר מרוצים מחוץ לסבב האליפות. ניצח פעמיים את הגרנד פרי בריטניה (1951, 1954), סיים שבע פעמים במקום השני ושש פעמים במקום השלישי.

בשנת 1951 ניצח את מרוץ קופה אסרבו (Coppa Acerbo). בשנת 1954 ניצח את מרוץ 24 השעות של לה מאן ואת גרנד פרי פורטוגל עבור קבוצת פרארי.

ב-10 ביולי 2011, במהלך גרנד פרי בריטניה, זכה לכבוד מצד קבוצת פרארי והפדרציה הבינלאומית לרכב (FIA). במסגרת חגיגות 60 שנה לקבוצה, פרננדו אלונסו הקיף את מסלול המרוצים 4 פעמים, כשהוא נוהג בפרארי 375F, המכונית בה השיג גונזלס את ניצחון הבכורה.

==מותו==
גונזלס נפטר ב-15 ביוני 2013 בבואנוס איירס כתוצאה מכשל נשימתי.

==קישורים חיצוניים==

* [http://f1greatestdrivers.autosport.com/?driver=27 José Froilán González-F1's Greatest Drivers], Autosport.
* 

==הערות שוליים==

קטגוריה:נהגי מכוניות מרוץ ארגנטינאים
קטגוריה:נהגי קבוצת פרארי
קטגוריה:נהגי קבוצת ונוול
קטגוריה:נהגי קבוצת מזארטי
קטגוריה:ארגנטינאים שנולדו ב-1922
קטגוריה:ארגנטינאים שנפטרו ב-2013
ונריה ריאלה

ונריה ריאלה (בפיימונטזית: La Veneria, באיטלקית: Venaria Reale) היא קומונה ועיירה במטרופולין של טורינו במחוז פיימונטה. היא ממוקמת כ-8 קילומטרים צפונית-מערבית לטורינו. העיירה מפורסמת בזכות רג'ה די ונריה ריאלה, המעון המלכותי הגדול של בית סבויה שנבנה בסוף המאה ה-17 והוכר ב-1997 על ידי אונסק"ו כאתר מורשת עולמית.

ונריה ריאלה גובלת בקומונות: רובסומרו, קזלה טורינזה, דרואנטו, בורגרו טורינזה, טורינו, פיאנצה וקולניו.

בעיירה שני מעונות מלכותיים. בנוסף לארמון המלכותי הגדול, ישנם גם המעונות המלכותיים של בורגו קסטלו הנמצאים בתחום הפארק האזורי לה מנדריה.

==היסטוריה==
בזמן העתיק נקרא המקום אלטסאנו (אוטסאן בפיימונטזית) והתקיים מהתקופה הרומית. במאה ה-16 נחלק לשני כפרים: אלטסאנו העילית ואלטסאנו התחתית. האחרון שימר את שמו, נקרא כיום אלטסאנו ומהווה חלק בוונריה ריאלה של היום. הכפרים השתייכו למשפחת ביראגו המילאנזית ונקנו על ידי קרלו אמנואלה השני, דוכס סבויה. ב-1658 הטיל על האדריכל אמדאו די קסטלמונטה לתכנן את המתחמים המלכותיים.

==אתרים עיקריים==
*רג'ה די ונריה ריאלה - המעון המלכותי של בית סבויה
*המרכז ההיסטורי של העיירה שתוכנן על ידי מתכנן הארמון המלכותי, אמדאו די קסטלמונטה
*הפארק האזורי לה מנדריה

==גלריית תמונות==
<gallery mode=packed>
קובץ:Venaria Reale-IMG 1944.JPG|פיאצה דל'אנונציאטה
קובץ:Venaria Reale 06-2012 - panoramio (8).jpg|גני הארמון
קובץ:Area dei Laghi.jpg|אזור האגם בפארק מנדריה.
קובץ:2011 11 25 venaria municipio.jpg|בית העירייה
</gallery>

==קישורים חיצוניים==

* 

==הערות שוליים==

קטגוריה:פיימונטה: ערים
יחסי אוגנדה – דרום סודאן

יחסי אוגנדה–דרום סודאן הם היחסים הדו-צדדיים בין הרפובליקה של אוגנדה לבין הרפובליקה של דרום סודאן.

עקב קרבתן הגאוגרפית, שתי המדינות נהנות מקשרים תרבותיים, פוליטיים וכלכליים חזקים.

==יחסים פוליטיים==
היחסים הפוליטיים בין אוגנדה לדרום סודאן היו ידידותיים במשך כמה עשורים, זאת, לעומת היחסים בין אוגנדה לסודאן, שלעיתים קרובות היו מתוחים. סיבה לכך היא הטענה כי נשיא סודאן עומר אל-בשיר, סיפק תמיכה לצבא ההתנגדות של האל, אשר הטיל טרור על צפון אוגנדה במשך שנים רבות.

נשיא אוגנדה יוורי מוסווני, היה ידיד של מנהיג המורדים בדרום סודאן ותמך בצבא השחרור העממי הסודאני, שנלחם למען עצמאות האזור.

==יחסים כלכליים==
דרום סודאן היא היבואנית הגדולה ביותר של סחורות אוגנדיות. מעל 150,000 סוחרים אוגנדים פועלים בדרום סודאן, ומניבים כ-900 מיליון דולר בעסקים.

ממשלות אוגנדה ודרום סודאן נקטו צעדים לחיזוק הקשרים הכלכליים, כולל פרויקט משותף להקמת שוק משוכלל בג'ובה, המוערך בכ-850 אלף דולר.

==צבא ההתנגדות של האל==
ע"פ הסכם בין אוגנדה לסודאן, כוחות אוגנדים נכנסו לדרום סודאן בשנת 2002, כדי להילחם בצבא ההתנגדות של האל. ההסכם בין אוגנדה לסודאן פג בשנת 2006, ולא חודש רשמית על ידי ממשלת דרום סודאן, אך בפועל התירה דרום סודאן לאוגנדה להמשיך בפעולותיה נגד צבא ההתנגדות של האל בשטחה.

==יחסים דיפלומטים==
אוגנדה מחזיקה בשגרירות רשמית בג'ובה. דרום סודאן מחזיקה בשגרירות רשמית בקמפלה.

==הערות שוליים==
קרחון עמנואל

קרחון עמנואל (באנגלית: Emmanuel Glacier) הוא קרחון הממוקם ברכס החברה המלכותית, בארץ ויקטוריה שבאנטארקטיקה. הקרחון יורד מהר ליסטר לכיוון צפון-מערב, בין הר טייבל לסלעי קתדרל, ואז מתחבר עם קרחון פראר.

==היסטוריה ומקום השם==
שמו של הקרחון ניתן לו על ידי משלחת טרה נובה שחקרה את אנטארקטיקה בין השנים 1910–1913. הקרחון נקרא על שם קולג' עמנואל באוניברסיטת קיימברידג' שבאנגליה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4498 קרחון עמנואל] באתר הסקר הגאולוגי של ארצות הברית

==הערות שוליים==

עמנואל
סטרא אחרא

סִטְרָא אַחְרָא (ארמית: הצד האחר) הוא ביטוי קבלי המשמש שם כללי לכלל כוחות הטומאה והרוע, בהם עבודה זרה, שטן, מלאך המוות, כשפים, שדים, רוחות, שעירים, נחש הקדמוני, העלאה באוב, שרי אומות העולם, מלך הגויים, סמאל ולילית וקליפות. גם תאוות חומריות (יצר הרע) נקראות בספרות הקבלה בשם זה.

ביטוי זה מופיע בספר הזוהר בלבד, ואינו מופיע בתלמודים ובמדרשים.

==מקור ורעיון==
אחד הרעיונות המרכזיים ביהדות הוא בחירה חופשית, לצורך כך יצר האל כוחות הטוב וכנגדם כוחות הרע, כדי לאזן את ה'בחירה' ובכך ליצור סיבה לתשלום גמול.
כך פירשו בספר הזוהר את הפסוק במגילת קהלת , לדוגמה, לסטרא אחרא ישנן עשר ספירות טומאה, כנגד עשר ספירות של הקדושה
על פי הקבלה ישנה מלחמה תמידית בין כוחות הקדושה לטומאה, כוחות אלו אינם מקבילים, אלא מנוגדים זה לזה ובזמן ששולט האחד נחלש האחר.
לפי הזהר, שלטון הסטרא אחרא מתגבר בעיקר בשעות הלילה עד חצות.

==כוחות מאגיים==

לפי התפיסה הקבלית, לסטרא אחרא ישנם כוחות מאגיים מעשיים לפעול בעולם. כדי לשלול את התפיסה הדואלית הפרסית מודגשת הנקודה שכוחות אלו נוצרו על ידי האל למטרות מסוימות ואין להם כח עצמי.
דעה זו זהה לדעת רבי יוסי הגלילי בתלמוד, הסבור שיש לעבודה זרה כח לפעול בעולם. מאידך דעת רבי עקיבא שאין מקום לתפיסה זו. דעתו של רבי עקיבא לא התקבלה בקרב רוב מפרשי התורה הסבורים שיש מקום לתפיסה זו לדוגמה כך מסביר הרשב"ם את הכוחות המאגיים שיש לאוב וידעוני, הרקנטי הסביר כך את הכוח המאגי של נביא שקר או כוחם של חרטומי מצריים

דוגמה בולטת לכוחות סטרא אחרא, נמצאת בפרשנויות שונות אודות מצוות שעיר המשתלח שלפי הזוהר וחלק מפרשני המקרא, כביכול נותנים לסטרא אחרא שוחד, כדי שלא יקטרג.

==בסידור התפילה==
* בסידור נוסח ספרד (המקובל בעיקר בתנועת החסידות) מובא בסדר קבלת שבת נוסח מהזוהר 'כגוונא', בה מתוארת החלשות כוחות הסטרא אחרא בכניסת השבת.
* בחלק מהסידורים לפני ברכת ביעור חמץ, מובא הנוסח "יהי רצון... וכל הסטרא אחרא וכל הקליפות... כעשן תכלה."

==בפולקלור==
ב-2010 הוציאה הלהקה השוודית Therion אלבום בשם Sitra Ahra .

==לקריאה נוספת==
* הרב מנחם מנדל כשר, "התקופה הגדולה", ירושלים תשס"א, פרק חמישה עשר "שו"ת בביאור הכינוי סטרא אחרא", עמודים 325–332.
*Divine and Demonic in the Poetic Mythology of the Zohar: ,Nathaniel Berman .The "Other Side" of Kabbalah. Brill, Leiden, 2018

==קישורים חיצוניים==
* 

==הערות שוליים==

קטגוריה:קבלה
קטגוריה:מושגים בקבלה
קטגוריה:מיסטיקה יהודית
קטגוריה:מילים וביטויים בארמית
מחצבת רבדים

מחצבת רבדים היא אתר ארכאולוגי-פרהיסטורי הממוקם כ-1.5 ק"מ מצפון לקיבוץ רבדים. באתר נחשפו עדויות לפעילות אנושית השייכת לתרבות האשלית המאוחרת מהתקופה הפלאוליתית התחתונה, לפי כחצי מיליון שנים.

==החפירות ותוצאותיהן==
מחצבת רבדים נחפר לראשונה ב-1994 בחפירות שנעשו באתר על ידי רשות העתיקות ונמשכו במספר עונות חפירה לאחר מכן (1996, 1998, 1999, 2004). במהלך החפירות נחשפו עצמות בעלי חיים מאובנות של שור הבר, צבי, אייל אדום, יחמור, אייל הכרמל, חזיר בר וסוסיים. נוסף על כך נמצאו שרידים של חתול בר, מכרסמים כגון נברן השדה וחולד, צבים וזוחלים אחרים.

באתר התגלה מאסף העצמות הגדול בלבנט של המין הנכחד פיל ישר-חט. מין זה היה גדול במקצת מהפיל האפריקני, התנשא לגובה של 3.9 מטר ושקל בממוצע בין 6,000 ל-7,000 ק"ג. על גבי מקצת עצמות הפיליים נמצאו עדויות לסימני חיתוך באמצעות כלי צור, המעידים על הסרת הבשר, וכן סימני עיבוד ושימוש בכמה עצמות ככלים. צריכת בשר הפילים והשימוש בעצמותיהם אינם מעידים בהכרח על ציד פעיל.

באתר נמצאו כלי צור רבים בהם; אבני יד, כלי קיצוץ, ספרואידים, מרצעים ומגרדים. יחד עם אותם כלים נמצאו פריטי צור נוספים, ביניהם ניתן למנות גרעינים ו.

בינואר 2024 התפרסם כי באתר נמצאו עצמות רבות של פילים ולידם כלים מסותתים המצביעים על קשרים בין האדם לפילים.

==קישורים חיצוניים==
* [http://www.nrg.co.il/online/1/ART2/684/642.html תגלית נדירה בארץ: שרידים מלפני חצי מיליון שנה] באתר "nrg"
* 

==הערות שוליים==

קטגוריה:התרבות האשלית
קטגוריה:אתרים פלאוליתיים ואפיפלאוליתיים בארץ ישראל
רודריגו קאיו

רודריגו קאיו קוקט רוסו (בפורטוגזית: Rodrigo Caio Coquette Russo, נולד ב-17 באוגוסט 1993), הידוע בשם רודריגו קאיו, הוא כדורגלן ברזילאי שמשחק עבור פלמנגו בעמדת הבלם.

== קריירת מועדונים ==
רודריגו נולד בשכונת דראסנה שבסאו פאולו, הוא גדל בקבוצת הנוער של סאו פאולו והתחיל את הקריירה שלו בתור קשר הגנתי. ב-2012, שיחק בניצחון 3-2 על סנטוס. אחרי המשחק, זכה לשבחים רבים על סגנון המשחק שלו.

ב-2013, עם פאולו מירנדה ואדסון סילבה הפצוע, קאיו התחיל לשחק כבלם. אחרי הופעות טובות, המאמן פאולו אאוטורי ציין לטובה את תרומתו להגנה של סאו פאולו.

ב-2 באוגוסט 2014, קאיו נפגע ברצועה הצולבת הקדמית, שגרמה לו לפספס משחקים במשך מספר חודשים. הוא חזר למגרש ב-16 במרץ 2015.

ב-12 ביוני 2015 דווח כי קאיו חתם על חוזה לחמש שנים עם קבוצת ולנסיה מליגת העל הספרדית, שהייתה מוכנה לשלם עבורו 12.5 מיליון €. ב-29 ביוני 2015, עסקת ההעברה נפלה אחרי שהשחקן נכשל בשתי בדיקות רפואיות.

== סטטיסטיקה ==
=== מועדונים ===
{| class="wikitable" style="text-align: center; margin-bottom: 10px;"
! rowspan="2" |מועדון
! rowspan="2" |עונה
! colspan="2" |ליגה
! colspan="2" |גביע
! colspan="2" |CONMEBOL
! colspan="2" |אחרים
! colspan="2" |סך הכל
|-
!הופעות
!שערים
!הופעות
!שערים
!הופעות
!שערים
!הופעות
!שערים
!הופעות
!שערים
|-
| rowspan="7" |סאו פאולו
|2011
|8
|0
|0
|0
|0
|0
|0
|0
|8
|0
|-
|2012
|7
|0
|3
|0
|1
|0
|9
|0
|20
|0
|-
|2013
|36
|3
|0
|0
|8
|0
|14
|1
|64
|4
|-
|2014
|8
|0
|4
|0
|0
|0
|14
|1
|26
|1
|-
|2015
|24
|1
|5
|0
|3
|0
|4
|0
|36
|1
|-
|2016
|20
|1
|1
|0
|13
|0
|12
|2
|46
|4
|-
|2017
|33
|0
|6
|0
|2
|0
|11
|1
|52
|1
|-
! colspan="2"|סך הכל
!136
!5
!19
!0
!27
!0
!64
!5
!254
!11
|}

=== נבחרת ===
{| class="wikitable" style="text-align: center; margin-bottom: 10px;"
! colspan="3" | ברזיל
|-
!שנה
!הופעות
!שערים
|-
|2016
|1
|0
|-
|2017
|3
|0
|-
!סה"כ
!4
!0
|}

== תארים ==
=== קבוצתיים ===
; סאו פאולו
* קופה סודאמריקנה: 2012
* גביע פלורידה: 2017

=== נבחרת ===
; ברזיל
* מדליית הזהב האולימפית: 2016
; ברזיל עד גיל 20 
* טורניר טולון: 2014

== קישורים חיצוניים ==

קטגוריה:מגני כדורגל ברזילאים
קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני נבחרת ברזיל
קטגוריה:כדורגלני קופה אמריקה 2016
קטגוריה:ברזילאים שנולדו ב-1993
קטגוריה:כדורגלנים ברזילאים באולימפיאדת ריו דה ז'ניירו (2016)
קטגוריה:אלופים אולימפיים ברזילאים: כדורגל
יחסי אינדונזיה–טנזניה

יחסי אינדונזיה–טנזניה הם היחסים הבילטרליים  בין אינדונזיה לטנזניה. היחסים בין שתי המדינות הם בעיקר בתחום החקלאות, שבהם אינדונזיה מספקת הדרכה ועזרה לחקלאים טנזנים. בשנת 2011 שתי המדינות הקימו את ועדת שיתוף הפעולה החקלאי האינדונזית-טנזנית (JACC), הנועד לשפר את שיתוף הפעולה בתחום החקלאות בין שתי המדינות, שיפור המיומנויות החקלאיות של שתי המדינות, מחקר משותף, והרחבת גישת השווקים למוצרים חקלאיים. לאינדונזיה יש שגרירות בדאר א-סלאם. לטנזניה יש שגריר שאינו תושב בקואלה לומפור, מלזיה. שתי המדינות הן חברות בארגונים רב-צדדיים, כגון ארגון הסחר העולמי (WTO), G77 והמדינות הבלתי-מזדהות.

== היסטוריה ==
היחסים הבילטרליים בין אינדונזיה וטנזניה נוסדו ב-1964. באפריל 2005, סגן נשיא טנזניה, ד"ר עלי מוחמד שיין (Ali Mohammed Shein) ביקר באינדונזיה כדי לציין 50 שנים לוועידת באנדונג. באפריל 2007, שר החקלאות האינדונזי, אנטון אפריאנטונו, ביקר בטנזניה ובמסגרת ביקורו חתם על הסכם הקמת ועדת שיתוף הפעולה החקלאי האינדונזית-טנזנית (JACC).

== שיתוף פעולה חקלאי ==
היחסים בין שתי המדינות מתבססים בעיקר בתחום החקלאות. בשנת 1996, הקימה אינדונזיה את מרכז ההכשרה החקלאי והכפרי לחקלאי (FARTC), במקינדו, מורוגורו, טנזניה, היכן שמומחי חקלאות אינדונזים מספקים הדרכה לחקלאים טנזנים. עם זאת, בגלל בעקבות צעדי צנע התוכנית הופסקה בשנת 2004. בשנת 2007 שר החקלאות של טנזניה ביקר את שר החקלאות באינדונזיה, וביקש את חידוש תוכנית ההכשרה החקלאית. במרץ 2011, הממשלה האינדונזית חידשה את התוכנית. בשביל אינדונזיה, סיוע זה בחקלאות לטנזניה היה מונע על ידי הסכם דרום-דרום וסולידריות המדינות הבלתי-מזדהות, אשר קידם את הסתמכותה העצמית של טנזניה, בעיקר בתחום הביטחון התזונתי.

== קישורים חיצוניים ==
* [http://www.kemlu.go.id/daressalaam/Pages/default.aspx?l=en שגרירות של רפובליקת אינדונזיה בדאר א-סלאם, טנזניה]

== הערות שוליים ==
בין שתי ערים (סרט, 1922)

בין שתי ערים (באנגלית: A Tale of Two Cities) הוא סרט דרמה אילם בריטי שביים וולטר קורטני ראודן. בסרט מככבים קלייב ברוק, אן טרוור וג'יי פישר וייט. זהו עיבוד לרומן "בין שתי ערים" מאת צ'ארלס דיקנס שיצא לאור ב-1859. בסרט המתרחש בתקופת המהפכה הצרפתית, מסופר על עורך דין בריטי אכול קנאה שמתחלף עם אריסטוקרט צרפתי שנידון למוות בגיליוטינה. הסרט נוצר כחלק מסדרת סרטים לפי ספרים ("Tense Moments with Great Authors Series").

==צוות השחקנים==
* קלייב ברוק – סידני קרטון
* אן טרוור – לוסי מנט
* ג'יי פישר וייט – דוקטור אלכסנדר מנט

==לקריאה נוספת==
<div class="mw-content-ltr">
* Scott, Ian. From Pinewood to Hollywood: British Filmmakers in American Cinema, 1910-1969. Palgrave MacMillan, 2010.
</div>

==קישורים חיצוניים==

==הערות שוליים==

קטגוריה:סרטים המבוססים על בין שתי ערים (דיקנס)
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים משנת 1922
פורד לנדאו (אוסטרליה)

פורד לנדאו (אוסטרליה) (באנגלית: Ford Landau (Australia)) היא מכונית קופה, בתצורת הרדטופ, 2 דלתות, מתוצרת יצרנית הרכב "פורד אוסטרליה", (שם מלא באנגלית: Ford Motor Company of Australia Limited), חברת בת של קונצרן הרכב פורד, יוצר בין השנים 1975–1976.

==נתונים טכניים==
* הרדטופ, 2 דלתות
* "פורד לנדאו (אוסטרליה)" יוצר באוסטרליה, בנוסף לפורד לנדאו (Ford Landau) אשר נבנה בברזיל על ידי "Ford Motor Company Brasil Ltda", בין השנים 1971 - 1983 והיה בתצורת 4 דלתות
* "פורד לנדאו (אוסטרליה)" התבסס על סדרת "Ford Falcon (Australia)"
* תאוצת "פורד לנדאו (אוסטרליה)" בין 0 - 100 קמ"ש היא 8.7 שניות

== תמונות ==
<gallery mode="packed" heights="120">
קובץ:2011 Motorfest - Some of the Highlights - Flickr - NRMA New Cars (3).jpg | פורד לנדאו (אוסטרליה)
קובץ:1974 Ford Landau (P5) coupe (23775789941).jpg| פורד לנדאו (אוסטרליה), שנת 1974
קובץ:1975 Ford Landau (P5) coupe (19102673449).jpg | פורד לנדאו (אוסטרליה), שנת 1975
קובץ:Ford Landau Hardtop.jpg | פורד לנדאו (אוסטרליה)
קובץ:1974 Ford P5 Landau hardtop (6055712086).jpg | לוגו פורד לנדאו (אוסטרליה), שנת 1974
קובץ:1975 Ford Landau Hardtop (13596453203).jpg | פורד לנדאו (אוסטרליה), שנת 1975
קובץ:Ford Landau Australian 1975 rh front 108.jpg | פורד לנדאו (אוסטרליה), שנת 1975
</gallery>

==ראו גם==
* פורד
* פורד לנדאו

==לקריאה נוספת==
* [https://www.pinterest.co.uk/pin/495747871456279324/ "פורד לנדאו (אוסטרליה)" - תמונות] (pinterest.co.uk)
* [http://www.tangcla.com/galleries/ford-landau/ "פורד לנדאו (אוסטרליה)" - תמונות, כולל פנים הרכב] (tangcla.com/galleries/ford-landau)

==קישורים חיצוניים==

* 
* 

==הערות שוליים==

קטגוריה:מכוניות קופה
קטגוריה:כלי רכב המיוצרים באוסטרליה
קטגוריה:דגמי מכוניות שהושקו ב-1975
לנדאו אוסטרליה
טוני ברוקס

צ'ארלס אנטוני (טוני) סטנדיש ברוקס (באנגלית: Charles Anthony "Tony" Standish Brooks; 25 בפברואר 1932 – 3 במאי 2022) היה נהג מרוצים בריטי. התחרה במשך 6 עונות באליפות הפורמולה 1 במהלכן השתתף ב-39 מרוצים, השיג 6 ניצחונות וארבע פעמים נוספות הגיע לפודיום.

==קריירה==
ברוקס נולד בדוקינפילד, במחוז צ'שייר. אביו, צ'ארלס, היה מנתח שיניים וגם הוא עצמו למד את המקצוע. הוא החל להתחרות בשנת 1952 באירועים מקומיים. בשנת 1955 התחרה לראשונה במרוץ פורמולה 2, שהתקיים במסלול קריסטל פאלאס וסיים במקום הרביעי. את הבכורה באליפות הפורמולה 1 ערך בגרנד פרי מונקו בעונת 1956 בקבוצת BRM. את הניצחון הראשון השיג עונה לאחר מכן בגרנד פרי בריטניה, ניצחון אותו חלק עם סטירלינג מוס. הניצחון, שהושג במכונית של קבוצת ונוול היה הניצחון הראשון של יצרן בריטי באליפות.

לקראת עונת 1959 עבר להתחרות עבור קבוצת פרארי. מותו של פיטר קולינס במהלך עונת 1958 ופרישתו של מייק הות'ורן בסיום אותה עונה נתנו לברוקס אפשרות להאבק על תואר האליפות יחד עם ג'ק ברבהאם וסטירלינג מוס. בגרנד פרי מונקו, מרוץ פתיחת העונה, סיים במקום השני. הוא לא הצליח לסיים את גרנד פרי הולנד, אך ניצח את המרוץ בצרפת. בעקבות שביתה של עובדי חברת פרארי נאלץ להתחרות בגרנד פרי הבריטי במכונית מתוצרת ונוול, אך לא הצליח לסיים את המרוץ. הניצחון השני בעונה הושג בגרנד פרי גרמניה, שהתקיים במסלול אבוס. בגרנד פרי פורטוגל סיים במקום התשיעי ובגרנד פרי איטליה נאלץ לפרוש. במהלך גרנד פרי ארצות הברית, שהתקיים לראשונה כחלק מהאליפות, נפגע רכבו על ידי וולפגנג פון טריפס. ברוקס עצר את מכוניתו בצד הדרך על מנת לבחון נזקים ואיבד 2 דקות. הוא הצליח לסיים את המרוץ במקום השלישי ואת העונה במקום השני. בשתי העונות הבאות התחרה עבור קבוצות פרטיות וסיים במקום האחד עשר ובמקום העשירי. בסיום עונת 1961 פרש.

מלבד הפורמולה 1 התחרה גם במכוניות ספורט. הוא ניצח את מרוץ 1,000 הקילומטרים של נורבורגרינג (1957) ואת גביע RCA (1958). את שני המרוצים ניצח לצידו של סטירלינג מוס, כאשר השניים נוהגים באסטון מרטין. במהלך מרוץ 24 השעות של לה מאן נפגע בתאונה. תאונה זאת הצטרפה לתאונה נוספת בה היה מעורב בגרנד פרי הבריטי שהתקיים שנה קודם לכך. בשני המקרים התחרה כשהוא נוהג במכוניות אף על פי שידע שהן סובלות מבעיות מכניות. כקתולי אדוק נשבע שלא יסכן את חייו שוב ולא יתחרה במכוניות שאינן במצב מכני מושלם.

ברוקס מת ב-3 במאי 2022 בשנת ה-90 לחייו<ref></ref>.

==קישורים חיצוניים==

==הערות שוליים==

קטגוריה:נהגי מכוניות מרוץ בריטים
קטגוריה:נהגי קבוצת פרארי
קטגוריה:נהגי קבוצת ונוול
קטגוריה:בריטים שנולדו ב-1932
קטגוריה:בריטים שנפטרו ב-2022
פלנל

חולצת פלנל כחולה
פְלָנֵל הוא סוג של בד ארוג, שבעבר עשוי היה רק מצמר וכיום עשוי מצמר, מכותנה או מסיב סינתטי.

בדרך כלל משתמשים בבד פלנל לעשיית מצעים, פיג'מות ואריג צמר משובץ. כיום מכנים חולצה עם הדפס משבצות כחולצת פלנל.

מקור הפלנל בוויילס והשתמשו בו החל מהמאה ה-17.

==חולצת פלנל==
גבר בחולצת פלנל
גברים וגם נשים לובשים חולצות פלנל, לרוב משובצות. לעיתים נלבשת מתחת לחולצה חולצת טי.

השימוש בחולצות פלנל משובצות היה בשיאו בשנות ה-90. למשל, חברי להקת נירוונה לבשו חולצות פלנל.

== קישורים חיצוניים ==

* 

== הערות שוליים ==

קטגוריה:בדים
פורד לנדאו

פורד לנדאו (באנגלית: Ford Landau) היא מכונית משפחתית גדולה, 4 דלתות, אשר יוצרה על ידי יצרנית הרכב Ford Motor Company Brasil Ltda, (פורד ברזיל), חברת בת של קונצרן הרכב פורד, בין השנים 1971–1983.

==מכירות בברזיל==
* 1971 - לא ידוע
* 1972 - לא ידוע
* 1973 - 3,539 יחידות
* 1974 - 3,720 יחידות
* 1975 - 2,911 יחידות
* 1976 - 5,556 יחידות
* 1977 - 2,422 יחידות
* 1978 - 3,903 יחידות 
* 1979 - 4,412 יחידות
* 1980 - 1,390 יחידות
* 1981 - 538 יחידות
* 1982 - 929 יחידות
* 1983 -93 יחידות

==תמונות ==
<gallery mode="packed" heights="120">
קובץ:Galaxie Landau 1982.JPG | פורד לנדאו, שנת 1982 
קובץ:Ford Landau.jpg | פורד לנדאו
קובץ:Landau197704.jpg | פורד לנדאו
קובץ:Carro a b c 2 (446110352).jpg | פורד לנדאו
קובץ:Ford Landau side view.jpg | פורד לנדאו
</gallery>

==ראו גם==
* פורד
* פורד לנדאו (אוסטרליה)
* פורד דל-ריי
* פורד Versailles
* פורד פמפה 

==לקריאה נוספת==
* [https://www.google.co.il/search?q=Ford+Landau&tbm=isch&source=iu&ictx=1&fir=w9SQFy5L90OLyM%253A%252C71LGFgVNiRqkEM%252C_&usg=__fUW83CCMlFlD_jR52HO3Kql2oxc%3D&sa=X&ved=0ahUKEwij1f6d88fYAhUKKVAKHXCQCWgQ9QEILjAC#imgrc=w9SQFy5L90OLyM: פורד לנדאו - תמונות]
==קישורים חיצוניים==

==הערות שוליים==

קטגוריה:מכוניות משפחתיות גדולות
קטגוריה:דגמי מכוניות שהושקו ב-1971
לנדאו
קטגוריה:כלי רכב המורכבים בברזיל
לאו האחד עשר

סמלו
האפיפיור לאו האחד עשר (בלטינית: Leo XI; 2 ביוני 1535 - 27 באפריל 1605), כיהן מ-1 באפריל 1605 ועד מותו, והיה בין האפיפיורים עם תקופת הכהונה הקצרה ביותר.

==ביוגרפיה==
נולד ב-2 ביוני 1535 כאלסנדרו אוטביאנו דה מדיצ'י לבית מדיצ'י בפירנצה, שהשתייכה לדוכסות פירנצה, שהייתה בשליטת משפחתו. הוריו היו פרנצ'סקה סביאטי ואוטאביאנו דה מדיצ'י, שהיה אחיינו של האפיפיור לאו העשירי. אביו של אלסנדרו נפטר כשהוא היה ילד, והוא למד בביתו של כומר דומיניקני, וינצ'נצו ארקולנו.

אלסנדרו רצה לפנות ללימודי כמורה, אולם אמו התנגדה לרעיון, בשל היותו הזכר היחיד במשפחה, ובשל כך שלחה אותו לבית הדוכס הגדול של טוסקנה, שם הוסמך כאביר מסדר סן סטפנו. מאוחר יותר, בשנת 1560 הוא נסע לרומא, שם הוא התחיל ידידות שנמשכה לאורך כל חייו עם פיליפ נרי. אמו של אלסנדרו נפטרה בשנת 1566, ולאחר מכן הוא המשיך בלימודי הדת, וב-22 ביולי 1567 הוא הוסמך ככומר.

אלסנדרו שימש כשגרירו של האפיפיור פיוס החמישי בפירנצה מ-1569 עד 1584. בשנת 1573 התמנה על ידי האפיפיור גרגוריוס השלושה עשר לבישוף פיסטויה, ובשנת 1574 הוא מונה לארכיבישוף פירנצה.

בשנת 1583 הוא מונה לקרדינל על ידי האפיפיור סיקסטוס החמישי, ובשנת 1596 הוא נשלח על ידי האפיפיור קלמנס השמיני לצרפת - לחצרה של מארי דה מדיצ'י, שם שהה עד לשנת 1598.

ב-14 במרץ 1605, אחד-עשר יום לאחר מותו של קלמנס השמיני, החלה הקונקלווה לבחירתו של האפיפיור החדש. בין המועמדים הבולטים לאפיפיורות היו ההיסטוריון צ'זארה בארוניוס והישועי המפורסם רוברטו בלרמינו. אולם, פייטרו אלדוברנדיני, מנהיג המפלגה האיטלקית בקרב הקרדינלים, הצטרף לקרדינלים הצרפתיים והביא לבחירתו של אלסנדרו, כנגד המשאלה המפורשת של פליפה השלישי, מלך ספרד. נאמר כי אנרי הרביעי, מלך צרפת אמר כי הוא השקיע 300,000 דוקטים בקידום המועמדות של אלסנדרו.

ב-1 באפריל 1605 נבחר הקרדינל אלסנדרו דה מדיצ'י כאפיפיור, והוא בחר להיקרא לאו האחד עשר, לכבוד דודו האפיפיור לאו העשירי. ב-10 באפריל הוכתר אלסנדרו לאפיפיור על ידי הפרוטודאקון, הקרדינל פרנצ'סקו ספורצה, וב-17 באפריל הוא עבר להתגורר בבזיליקת יוחנן הקדוש. כתוצאה מהטקס נחלש לאו האחד עשר והצטנן, וב-27 באפריל הוא מת. לאו האחד עשר כונה פאפא לאמפו ("אפיפיור הברק"), מכיוון שהאפיפיורות שלו הייתה כל כך קצרה.

==ראו גם==
* בית מדיצ'י

==קישורים חיצוניים==

* [https://en.wikisource.org/wiki/Catholic_Encyclopedia_(1913)/Pope_Leo_XI ערך באנציקלופדיה הקתולית] 
* [https://en.wikisource.org/wiki/1911_Encyclop%C3%A6dia_Britannica/Leo_(popes)/Leo_XI לאו האחד עשר] באנציקלופדיה בריטניקה
* 
* 

קטגוריה:בית מדיצ'י
קטגוריה:אפיפיורים איטלקים
קטגוריה:אפיפיורים במאה ה-17
קטגוריה:ילידי 1535
קטגוריה:נפטרים ב-1605
ארטמה נפילית

ארטמה נפילית (שם מדעי: Artema nephilit) הוא מין של עכביש ממשפחת הרעדניים בעל גוף קטן ורגליים ארוכות, הנחשב לגדול ביותר במשפחת הרעדניים. מוטת רגליו מגיעה ל-14 סנטימטרים. העכביש התגלה לראשונה בשנת 1939 במערות הר סדום על ידי פרופ' אהרן שולוב, אך נחשב בתחילה בטעות למין אחר של ארטמה. רק בדצמבר 2017 תואר לראשונה על ידי חוקרים מהאוניברסיטה העברית בירושלים כמין חדש שלא היה מוכר עד אז למדע.

==קישורים חיצוניים==

==הערות שוליים==

קטגוריה:רעדניים

קטגוריה:ארץ ישראל: עכבישאים
מוג'לו

נוף ליד [[בורגו סן לורנצו שבמוג'לו]]
נוף בסנט'אגטה דל מוג'לו
מוּגֶ'לוֹ (באיטלקית: Mugello) הוא עמק ואזור חקלאי בטוסקנה שבאיטליה, הנמצא צפונית לעיר פירנצה ומהווה את החלק הצפוני ביותר במטרופולין של פירנצה . מעבר פוטה מחבר את עמק מוג'לו לעמק נהר סנטרנו . אזור מוג'לו הוא ערש מוצאה של משפחת מדיצ'י, משפחה שהייתה רבת השפעה באיטליה ובפירנצה בתקופת הרנסאנס.

עמק מוג'לו יושב בתקופה קדומה על ידי שבט ליגורי שנודע בשם מוּגֶלי ומכאן שם העמק. לאחר מכן התיישבו באזור האטרוסקים, אשר סללו את רשת הדרכים הראשונה במוג'לו. התגלו באזור ממצאים רבים מהתקופה האטרוסקית וכן מתקופת האימפריה הרומית, החל מהמאה ה-4 לפנה"ס.

בסוף ימי הביניים נרכש האזור על ידי רפובליקת פירנצה. מספר משפחות אצילים בנו וילות באזור, דוגמת משפחת מדיצ'י שבנתה את וילה מדיצ'י בקפאג'ולו ואת וילה דל טרביו.

בעקבות השיטפונות בנהר הארנו שפגעו ב-1966 באופן קשה בפירנצה, תוכננה בניית סכר על אחד מיובלי הארנו, נהר הסייווה שעובר במוג'לו. אחד מתפקידי הסכר הוא ויסות זרימת המים בנהר. עיכובים רבים גרמו לכך שהסכר הושלם רק ב-1996 ויצר את האגם המלאכותי לגו די בילאנצ'ינו .

האזור הקנה את שמו למסלול מרוצי המכוניות מסלול מוג'לו , המצוי בעיירה סקרפריה א סן פיירו ולקו תרנגולות מקומי מסוג בנטם הנקרא "מוג'לזה".

באזור מצויים מספר כפרים ועיירות. העיירות הגדולות, המונות מעל 10,000 נפש, הן:
* בורגו סן לורנצו 
* סקרפריה א סן פיירו
* ברברינו די מוג'לו 

==קישורים חיצוניים==

* [http://www.mugellotoscana.it/en/ אתר לשכת התיירות של מוג'לו] 

קטגוריה:טוסקנה: גאוגרפיה
לאו החמישי (אפיפיור)

לאו החמישי (בלטינית: Leo V; מת בפברואר 904) כיהן כאפיפיור מיולי 903 עד מותו.

==ביוגרפיה==
לאו החמישי נולד במקום שנקרא פריאפי, ליד ארדאה. למרות שהוא היה כומר, כאשר הוא נבחר לאפיפיור לאחר מותו של האפיפיור בנדיקטוס הרביעי ביולי 903, הוא לא היה הכומר הראשי של רומא.

במהלך כהונתו הקצרה, לאו העניק לקנונים של בולוניה בולה אפיפיורית מיוחדת (epistola tuitionis), שבה הוא פטר אותם מתשלום מיסים. עם זאת, לאחר שכיהן קצת יותר מחודשיים, לאו נלכד על ידי כריסטופר, הקרדינל של סן לורנצו בדמסו והושלך לכלא. כריסטופר עצמו נבחר לאפיפיור (903-904), ולמרות שנחשב כיום לאנטי-אפיפיור, הוא נחשב עד לאחרונה לאפיפיור לגיטימי. לאחר תקופה קצרה הודח כריסטופר על ידי סרגיוס השלישי, ועל פי מקורות מסוימים, הוא כלא את האנטי-אפיפיור כריסטופר ואת לאו החמישי ולאחר זמן ציווה להוציאם להורג בחניקה. האנציקלופדיה הקתולית מכחישה את הסיפור ומכנה אותו "מפוקפק ביותר". עם זאת, בגלל היותו האפיפיור היחיד שידוע עליו שציווה על רצח של אפיפיור אחר והיותו האפיפיור היחיד שבנו הלא חוקי התמנה גם הוא לאפיפיור (יוחנן האחד עשר), נקראת הכהונה שלו "העגומה והבזויה".

==קישורים חיצוניים==

* 

קטגוריה:אפיפיורים איטלקים
קטגוריה:אפיפיורים בימי הביניים
קטגוריה:אפיפיורים במאה ה-10
קטגוריה:נפטרים ב-905
ג'לג'וליה (אתר ארכאולוגי)

ג'לג'וליה היא אתר ארכאולוגי-פרהיסטורי מזרחית לג'לג'וליה סמוך לכביש 6. באתר נחשף יישוב מתקופת הפלאוליתית התחתונה השייך לתרבות האשלית המאוחרת.

==החפירות ותוצאותיהן==
בעקבות הרחבת העיר ג'לג'וליה נעשתה חפירת הצלה של רשות העתיקות בשיתוף החוג לארכאולוגיה באוניברסיטת תל אביב. במהלך החפירות נחשף אתר פרהיסטורי מן התרבות האשלית המתפרש על פני 10 דונמים. לדברי מעין שמר, מנהלת החפירה מטעם רשות העתיקות, ופרופ' רן ברקאי, ראש החוג לארכאולוגיה באוניברסיטת תל אביב, הקרבה לשפת נחל שסיפק את צורכי המים ויצר סביבה עם בעלי חיים רבים שהתקיימו בג'לג'וליה לפני כחצי מיליון שנה, הפך את ג'לג'וליה לאזור מועדף על בני אדם קדמונים שאליו הגיעו קבוצות של ציידים לקטים שוב ושוב. העדות לחיים באזור הם כלי צור רבים שנחשפו בכמות גדולה באתר. לא דווח על עצמות אדם שהתגלו באתר, אך בהתבסס על גילו והתרבות שלו העריכו החופרים שהסתתים השתייכו למין הומו ארקטוס.

==קישורים חיצוניים==
* [https://www.youtube.com/watch?v=Wpbf1nCB4_Q אתר פרהיסטורי חשוב ונדיר בן כחצי מיליון שנה נחשף בג'לג'וליה שבשרון] סרטון של רשות העתיקות, 7 בינואר 2018
* 

==הערות שוליים==

קטגוריה:התרבות האשלית
קטגוריה:אתרים פלאוליתיים ואפיפלאוליתיים בארץ ישראל
פורד דל-ריי

פורד דל-ריי (באנגלית: Ford Del Rey) היא מכונית משפחתית, 4 דלתות, אשר יוצרה על ידי יצרנית הרכב Ford Motor Company Brasil Ltda, חברת בת של קונצרן הרכב פורד, בין השנים 1981–1991.

בדגמי "פורד דל-ריי" הורכב מנוע בנזין, או מנוע המתודלק על ידי אתנול.

==נתונים==
* דגם "פורד דל-ריי" יוצא לצ'ילה, אורוגוואי, פרגוואי וקנדה.

* יוצרו כ-350,000 יחידות.

* תאוצת "פורד דל-ריי" בין 0-100 קמ"ש היא 21.61 שניות (מנוע 1,555 סמ"ק).

* תאוצת "פורד דל-ריי" בין 0-100 קמ"ש היא 16.5 שניות (מנוע 1,800 סמ"ק).

* גובה מינימלי מקרקע - 130 מ"מ.

==תצורות==
* 4 דלתות - סדאן
* 2 דלתות - קופה 
* 3 דלתות - סטיישן (פורד דל-ריי סקאלה)

==דורות==
* דור ראשון (בין השנים 1981-1984)
* דור שני (בין השנים 1985-1991)

==גרסאות ודרגות גימור==
===דור ראשון===
* Prata - (בין השנים 1981-1984)
* Ouro - (בין השנים 1981-1984)

===דור שני===
* L - (בין השנים 1987-1991)
* GL - (בין השנים 1985-1991)
* GLX - (בין השנים 1981-1991)
* Ghia - (בין השנים 1981-1991)
* גרסה מיוחדת (Serie especial) - שנת 1988

==תמונות ==
<gallery mode="packed" heights="100">
קובץ:1990 Belina Ghia raro estado de conservação.jpg | פורד דל-ריי, תצורת סטיישן, 3 דלתות 
קובץ:1989 Ford Del Rey 4-dr.jpg | פורד דל-ריי, תצורת 4 דלתות
קובץ:Ford Del Rey 1982 (10546603165).jpg | פורד דל-ריי
קובץ:Ford Del Rey in black.jpg | פורד דל-ריי, קופה, 2 דלתות
קובץ:OpiniaoAntigo.jpg | פורד דל-ריי, קופה, 2 דלתות
קובץ:Ford Del Rey.jpg | פורד דל-ריי
קובץ:Ford Del Rey (Logotype only).svg | לוגו "פורד דל-ריי"
</gallery>

==ראו גם==
* פורד
* פורד לנדאו
* פורד Versailles

==לקריאה נוספת==
* [https://web.archive.org/web/20080130022449/http://www.clubdelrey.hpg.ig.com.br/delrey.htm מועדון דל-ריי] (web.archive.org/web)

==קישורים חיצוניים==

* 
* (פורד דל-ריי, 1,800)
* (פורד דל-ריי, קופה, 2 דלתות)

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1981
דל ריי
קטגוריה:כלי רכב המורכבים בברזיל
אשר קולה

אשר קוּלה (נולד ב-1954) הוא שופט ישראלי, סגן נשיא בית המשפט המחוזי בנצרת. התפרסם כראש ההרכב שדן במשפטו החוזר של רומן זדורוב.

==ביוגרפיה==
קולה נולד בישראל בשנת 1954, בנו של דב קולה, איש הסוכנות היהודית, מחבר הספרים "מגריצע באהבה" ו"בדרך לירושלים". בשנת 1972 סיים את לימודי התיכון בישיבת נתיב מאיר בירושלים. עם סיום לימודי התיכון התגייס לצה"ל במסגרת ישיבת הסדר ברמת הגולן. המשיך בלימודיו בישיבה גם לאחר סיום מסגרת ההסדר. בשנת 1981 סיים לימודי הסמכה לרבנות. שימש כר"מ וכמנהל בישיבת הגולן.

בשנת 1991 קיבל תואר ראשון במשפטים באוניברסיטת בר-אילן ועבר התמחות במשרד עורכי דין עד לשנת 1992. באותה שנה הוסמך כעורך דין. בשנת 2002 סיים בהצטיינות לימודי מוסמך במשפטים באוניברסיטת בר-אילן.

בשנים 1993–2003 עבד כשותף במשרד עורכי דין.

ב-18 בנובמבר 2003 מונה לשופט של בתי משפט שלום במחוז הצפון, ובינואר 2004 החל לכהן בתפקיד זה. ב-18 בינואר 2004 החל לכהן גם כשופט בבית המשפט לענייני משפחה. ב-19 במאי 2004 מונה ליושב ראש ועדת השחרורים, תפקיד בו כיהן עד ל-1 בינואר 2006. ב-16 ביוני 2004 הוטל על קולה לשמש שופט נוער עד לתום כהונתו כשופט בית משפט השלום במחוז הצפון.

ב-12 ביוני 2008 מונה לשופט בית המשפט המחוזי בנצרת, ובאוגוסט 2008 החל לכהן בתפקיד זה. ב-31 באוגוסט 2008 הוטל על קולה לשמש שופט נוער עד לתום כהונתו כשופט של בית המשפט המחוזי בנצרת. ב-21 בינואר 2021 מונה לסגן נשיא בית המשפט המחוזי בנצרת.

קולה נכלל ברשימת המועמדים לתפקיד שופט בבית המשפט העליון בנובמבר 2016 ובינואר 2018.

==קישורים חיצוניים==
* 
* 

== הערות שוליים ==

קטגוריה:בוגרי ישיבת נתיב מאיר
קטגוריה:שופטי בתי משפט השלום
קטגוריה:שופטי בית המשפט המחוזי בנצרת
קטגוריה:בוגרי אוניברסיטת בר-אילן: משפטים
קטגוריה:רצח תאיר ראדה
קטגוריה:בוגרי ישיבת הגולן
קטגוריה:ישראלים שנולדו ב-1954
יחסי סן מרינו – ספרד

יחסי סן מרינו-ספרד הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת ספרד.

== היסטוריה ==
ספרד כוננה את היחסים הדיפלומטיים שלה עם סן מרינו ברמה הדיפלומטית בשנת 1992. בין שתי המדינות שוררים יחסים מצוינים, המתבטאים בעיקר בתמיכה הדדית בנוגע למועמדים מהמדינה השנייה המתמודדים למשרות פנויות בארגונים בינלאומיים. כך, בשנת 2008, ספרד הציעה את תמיכתה להכללתה של סן מרינו ברשימה של אתרי המורשת עולמית של אונסק"ו. בחודש אוגוסט 2011 נכנס לתוקפו הסכם בנוגע לחילופי מידע בנוגע למס, ההסכם נחתם בשנת 2010. סן מרינו וספרד משתפות פעולה כדי לעמוד בדרישות ה-OECD לרמת חיים בשתי המדינות.

== יחסים כלכליים ==
על פי הנתונים האחרונים שפורסמו על ידי ICX, בתקופה של ינואר-פברואר 2014, הייצוא הספרדי לסן מרינו הגיע ל-1.79 מיליון אירו, גידול של 46.2% לעומת התקופה המקבילה אשתקד. מגזרי הסחר העיקריים היו: כלי רכב (20%), עיסת נייר (19%) ומוצרים מוגמרים למחצה של אלומיניום (11%).

== ייצוג ==
* סן מרינו מיוצגת בספרד באמצעות שגרירות שהיא מחזיקה במדריד, בירת המדינה.
* ספרד אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת של ספרד בסן מרינו היא השגרירות המייצגת ברומא, בירת איטליה.

== הערות שוליים ==
פורד ורסאי

פורד ורסאי (באנגלית: Ford Versailles) היא מכונית משפחתית, אשר יוצרה על ידי יצרנית הרכב Ford Motor Company Brasil Ltda, חברת בת של קונצרן הרכב פורד, בשיתוף פעולה עם "Autolatina", בין השנים 1991–1996.

תאוצת דגם "פורד ורסאי", בין 0–100 קמ"ש היא 11.2 שניות (מנוע 1,984 סמ"ק, המפיק 125 כ"ס).

==שיתוף פעולה בין פורד לפולקסווגן, הקמת יצרן הרכב המשותף "Autolatina"==
פולקסווגן סנטנה דגם "GX"
בברזיל, יוצר על ידי "Volkswagen do Brasil Ltda" מקונצרן הרכב הגרמני פולקסווגן, דגם ה"Volkswagen Santana", שהיה מאוד דומה במארז, ובחיצוניות, לדגם ה"פורד Versailles", וזאת לאחר שפולקסווגן ופורד הקימו בשיתוף פעולה, בין "Volkswagen do Brasil Ltda", ו"Ford Motor Company Brasil Ltda" את חברת יצרנית הרכב "Autolatina", שפעלה בברזיל ובארגנטינה.

==תצורות==
* 2 דלתות -סדאן
* 4 דלתות - סדאן
* 3 דלתות - סטיישן (קרוי: פורד ורסאי רויאל ופורד רויאל)
* 5 דלתות - סטיישן (קרוי: פורד ורסאי רויאל ופורד רויאל)

==דגמים==
* GL 1.8/1.8i (תצורות: 2 דלתות, 4 דלתות)
* GL 2.0/2.0i (תצורות: 2 דלתות, 4 דלתות)
* Ghia 2.0/2.0i (תצורות: 2 דלתות, 4 דלתות)

==גלריה ==
<gallery mode="packed" heights="100">
קובץ:Ford Galaxy 1996 ex-directoria ford.jpg |"פורד ורסאי" תצורת 4 דלתות

קובץ:Ford Galaxy 2.0.jpg | פורד ורסאי (פורד גלקסי 2.0)
</gallery>

==ראו גם==
* פורד
* פורד לנדאו
* פורד דל-ריי

==קישורים חיצוניים==

* 
* 
* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1991
ורסאי
קטגוריה:כלי רכב המורכבים בברזיל
רם וינוגרד

רם וינוגרד (נולד בכ"א בשבט ה'תשכ"ז 1 בפברואר 1967) הוא שופט וסגן נשיא בית המשפט המחוזי בירושלים.

== ביוגרפיה ==
נולד בארצות הברית ליוסף ורבקה, שהיו בשליחות חינוכית בארצות הברית וחזרו באותה השנה לישראל. למד בישיבה התיכונית נתיב מאיר בירושלים ובמסלול הסדר בישיבת הר עציון. שירת ביחידת מגלן. בשנת 1992 הוסמך לרבנות.

בשנת 1994 סיים את לימודי המשפטים בהצטיינות באוניברסיטה העברית בירושלים. את ההתמחות עשה בבית המשפט העליון אצל השופט אליעזר גולדברג וכעבור שנתיים הוסמך לעריכת דין. בשנת 1996 סיים לימודי מוסמך במשפטים באוניברסיטת אוקספורד באנגליה. עבד כעורך דין במשרד העוסק בתחום האזרחי בירושלים ועם השנים נעשה שם לשותף. שימש כמורה מן החוץ בפקולטה למשפטים באוניברסיטה העברית בירושלים ובמכללה האקדמית למשפטים ברמת גן.

בשנת 2003 התמנה לשופט בבית משפט השלום בירושלים. בשנת 2012 התמנה לשופט בבית המשפט המחוזי בירושלים, בשנת 2024 התמנה לסגן נשיא בית המשפט המחוזי בירושלים.

בשנת 2021 נכנס בשלישית לרשימת המועמדים לשיפוט בבית המשפט העליון לאחר שמועמדויותיו הקודמות בשנים 2017 ו-2018 לא צלחו.

נשוי לעו"ד תהלה וינוגרד, סגנית היועץ המשפטי במשרד מבקר המדינה, אב לארבעה וסב לנכדים. גר בירושלים.

== מפסיקותיו ==
בשנת 2012 הורה על פינוי שלוש משפחות יהודיות מבית מגורים בעיר חברון לאחר שקיבל את טענות הבעלות של העותרים הפלסטינים.

בדצמבר אותה שנה ישב בהרכב שופטים שהרשיע את הרב אליצור סגל בעבירת "העלבת עובד ציבור", בגין מאמר שפרסם ב-2004 נגד הרב הצבאי הראשי, תא"ל ישראל וייס. לימים בשנת 2017 הפך בית המשפט העליון את פסק הדין ובהרכב של תשעה שופטים, זיכה את סגל פה אחד.

בשנת 2014 פסק כי פעילות נגד התבוללות אינה מהווה בהכרח עבירה פלילית.

בשנת 2015 קיבל את ערעורו של פעיל הר הבית וחבר המחתרת היהודית יהודה עציון וביטל את הרחקתו מההר. בהחלטתו ביקר את התנהלות המשטרה בפרשה וקבע כי התנהגותה כלפי עציון מהווה "מדרון חלקלק".

בדצמבר 2017 דחה את תביעת העותרים הפלסטינים, תוך כדי גילוי שליטה בחוקי הקרקעות העות'מאניים, וקבע כי אדמות קיבוץ ראש צורים שבמרכז גוש עציון, שייכות לחברת הימנותא שבבעלות הקרן קיימת לישראל.

בשנת 2018 דחה את תביעת 130 מיליון הש"ח של עיריית ירושלים נגד יזם פרויקט הולילנד הלל צ'רני, והשית עליה הוצאות משפט של יותר ממיליון ש"ח.

בינואר 2019 ישב בהרכב שופטים שהחמיר את העונש שהשית בית משפט השלום על מהנדס הבטיחות אורן ורשבסקי, שהורשע בגרימת מותה ברשלנות של סגן הילה בצלאלי בטקס המשואות ב-2012. הרכב השופטים ווינוגרד ביניהם לא הסתפקו ב־400 שעות לתועלת הציבור שהשית בית משפט השלום על ורשבסקי, וגזרו עליו תשעה חודשי מאסר. זאת בשל קביעתם כי "אין ראיות התומכות בהחלטת בית משפט השלום להקל בעונשו של ורשבסקי בשל מצבו הבריאותי".

במרץ 2021 דן בעתירה שהוגשה נגד הנגשת מערת המכפלה לנכים באמצעות בניית מעלית באתר המקודש תוך הפקעת שטח מידי עיריית חברון, יוזמה של כמה ארגוני נכים וארגון בצלמו ביניהם. עתירה זו זכתה להד תקשורתי רב ואחרי כמה דיונים במסגרתם דחה בקשת נכים להצטרף למשיבים בעתירה, אישר וינוגרד את ההנגשה תוך דחיית טענת חוסר המידתיות עליה עמדו העותרים.

== קישורים חיצוניים ==

* 

==הערות שוליים==

2018 01
קטגוריה:שופטי בית המשפט המחוזי בירושלים
קטגוריה:בוגרי ישיבת הר עציון
קטגוריה:בוגרי ישיבת נתיב מאיר
קטגוריה:לוחמי יחידת מגלן
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת אוקספורד
קטגוריה:ישראלים ילידי ארצות הברית
קטגוריה:ישראלים שנולדו ב-1967
מקלע ShKAS

מקלע ShKAS ראשי תיבות של (Shpitalny Komaritski Aviatsionny Skorostrelny) ברוסית:(ШКАС - Шпитальный-Комарицкий Авиационный Скорострельный) (ספיטלני-קומארניצקי אש מהירה למטוס) הוא מקלע אשר שימש את חיל האוויר הסובייטי במלחמת העולם השנייה המקלע הומצא על ידי בוריס שפיטאלני ואירינרך קומריצקי, ונכנס לשירות בשנת 1934. ה-ShKAS היה המקלע אשר הותקן במרבית המטוסים של חיל האוויר הסובייטי במלחמת העולם השנייה ושימש בסיס לתותח ShVAK. ה-ShKAS הוא כלי נשק המופעל באמצעות גז.

==קישורים חיצוניים==

קטגוריה:אמצעי לחימה
קטגוריה:מקלעים סובייטיים ורוסיים
זאורק

זָאוּרָק (מערבית: الزورق - "אל-זאורק", הסירה) או γ בארידנוס, הוא אחד הכוכבים הבולטים בקבוצת הכוכבים ארידנוס עם בהירות נראית מדרגה 2.94. הכוכב מייצג סירה השטה על הנהר ארידנוס.

==תכונות==
זאורק הוא ענק אדום מסוג ספקטרלי M0 III שנמצא במרחק של כ-200 שנות אור ממערכת השמש. מסתו אינה ידועה במדויק, אך מוערכת סביב מסת שמש אחת, ורדיוסו קרוב ל-60 רדיוסי שמש (כשלושה רבעים מרדיוס מסלולו של כוכב חמה סביב השמש). טמפרטורת פניו כ-3,900 קלווין והוא מאיר בעוצמה של 220 מעוצמת ההארה של השמש באור נראה אך בשל טמפרטורת פניו הנמוכה, רוב קרינתו היא בתחום התת-אדום כך שעוצמת הארתו הכוללת היא בערך פי 700 מעוצמת ההארה של השמש. גילו של זאורק אינו ידוע גם כן, אך נראה שהוא לפחות 8 מיליארדי שנים. בדומה לכוכבים רבים מסוגו, בהירותו של זאורק משתנה באופן לא סדיר בין דרגות בהירות 2.88 ו-2.96 והוא מסווג כמשתנה לא-סדיר איטי.

במרחק זוויתי של מעט פחות מדקת קשת מזאורק נמצא כוכב נוסף, עמום בהרבה, עם בהירות מדרגה 12. ככל הנראה השניים אינם קשורים זה לזה ורק במקרה נמצאים על אותו קו ראייה.

==קישורים חיצוניים==
* [http://stars.astro.illinois.edu/sow/zaurak.html זאורק] באתר של ג'ים קלר
* 

==הערות שוליים==

קטגוריה:ענקים מסוג M
קטגוריה:משתנים לא סדירים איטיים
קטגוריה:קבוצת הכוכבים ארידנוס
יחסי גרמניה–לטביה

היחסים בין הרפובליקה הפדרלית של גרמניה לבין לטביה הם יחסים היסטוריים שתחילתם במהלך ימי הביניים, ובמהלך השנים ידעו עליות ומורדות. לאחר קריסת ברית המועצות ואיחוד גרמניה מחדש, התחזקו קשרי המדינות, וכיום שתי המדינות חברות בנאט"ו ובאיחוד האירופי, ומקיימות ביניהם קשרים כלכליים, חברתיים ותרבותיים בשלל תחומים.

==היסטוריה==
במהלך המאה ה-12 הקימו גרמנים תחנות סחר על הדווינה, ובמאה ה-13 ייסד אלברט מבוקסהובן את ריגה. מאוחר יותר ניהלו המסדר הליבוני והמסדר הטבטוני מסע לביעור הפגאניות באזור הים הבלטי. גרמנים-בלטים שלטו בתרבות, בדת ובחינוך של אסטוניה ולטביה עד שלהי המאה ה-19. אחרי כיבושן של אסטוניה ולטביה על ידי האימפריה הרוסית בתחילת המאה ה-18 תרמו גרמנים-בלטים רבות לקידום המדע והתרבות של רוסיה, ובני העדה התגייסו לצבא הרוסי, ואחדים מהם הגיעו לדרג הפיקודי הבכיר.

במהלך מלחמת העולם הראשונה נכבשה לטביה על ידי צבא הקיסרות הגרמנית, ובשנת 1918 אף הוקמה על ידי הגרמנים דוכסות קורלנד וסמיגליה, אשר התפרקה עד מהרה בעקבות התבוסה הגרמנית במלחמה. ב-15 ביולי 1920 נחתם הסכם הכרה הדדית בין רפובליקת ויימאר ולטביה, ולטביה העניקה מעמד שווה אף למיעוט הגרמני הגדול שחי בה.

בהסכם ריבנטרופ–מולוטוב שנחתם ב-23 באוגוסט 1939 הוכרה לטביה כחלק מאזור ההשפעה הרוסי, ואכן ב-15 ביוני 1940 נכבשה לטביה על ידי ברית המועצות, אשר הקימה את הרפובליקה הסובייטית הסוציאליסטית הלטבית ב-21 ביולי אותה שנה. בקיץ 1941 נכבשה לטביה על ידי הוורמאכט במהלך מבצע ברברוסה וצורפה לשטחי נציבות הרייך אוסטלנד. חלק ניכר מהלטבים ראה בגרמנים כמשחררים, ואלפי לטבים אף לחמו בשורות הוואפן אס אס עד סוף המלחמה. בשנת 1944 כבש הצבא האדום בחזרה את לטביה, ואלפי גרמנים גורשו לעבר גרמניה.

במהלך המלחמה הקרה היחסים בין ליטא לגרמניה המערבית היו מוגבלים מאוד, וכמעט לא היה קשר בין המדינות. בשנת 1986 הכריז מיכאיל גורבצ'וב על פרסטרויקה, וב-21 באוגוסט 1991 הכריזה לטביה על עצמאותה. ב-27 באוגוסט 1991 אסטוניה, לטביה וליטא הוכרו על ידי המדינות החברות באיחוד האירופי, וכך גם על ידי גרמניה. בתקופה שלאחר מכן נעה המדיניות הגרמנית כלפי לטביה בין הרצון והמחויבות לשלב את המדינות הבלטיות במוסדות האירופיים, לבין החשש להכעיס את רוסיה או להפריע להתקרבותה עם אירופה. בשנת 2004 הצטרפה לטביה הן לאיחוד האירופי והן לנאט"ו. היחסים הגרמניים-לטבים אינטנסיביים וידידותיים כיום, ומתפתחים הן במישור הבין-צדדי והן הרב-צדדי במסגרת הארגונים הנזכרים.

==יחסים דיפלומטיים==
גרמניה מחזיקה בלטביה שגרירות בריגה, ואילו לטביה מחזיקה בגרמניה שגרירות בברלין ו-7 קונסוליות בברמן, דיסלדורף, פרנקפורט, המבורג, קינצלזאו, מינכן ורוסטוק.

==קישורים חיצוניים==

== הערות שוליים ==
מערת עמוד

מערת עמוד היא אתר ארכאולוגי-פרהיסטורי מהתרבות המוסטרית של התקופה הפלאוליתית התיכונה בנחל עמוד תחתון שבגליל העליון. במערה התגלו מספר שלדים של האדם הניאנדרטלי.

==החפירות ותוצאותיהן==
מערת עמוד נמצאת בנחל עמוד, קרוב לעמוד הסלע שעל שמו נקרא הנחל. המערה נחפרה על ידי משלחת יפנית ב-1961 וב-1964. החפירות חודשו בשנת 1990 על ידי צוות ישראלי-אמריקאי משותף שכלל ארכאולוגים ואנתרופולוגים. שתי שכבות עיקריות זוהו באתר: האחד מתחיל בסביבות 3000 לפנה"ס, המאופיין בחרסים רבים, כלי אבן ובורות אשפה. והשכבות האחרות מהתקופה הפלאוליתית התיכונה מתוארכות בין לכ-55,000–68,000 שנה לפני זמננו. לא נמצאו מבנים קבועים, ולא נמצא ממצא הקודם לתקופה הפלאוליתית התיכונה.

הממצא החשוב ביותר מאתר זה הוא עמוד 1 , שלד שנתגלתה במערה בשנת 1961. השלד נמצא בשכבות המאוחרות של התקופה הפלאוליתית התיכונה. השלד זוהה כאדם הניאנדרטלי זכר בוגר. גובהו היה 1.7 מטר, ונפח קופסת מוחו הוא 1,750 סמ"ק. השלד היה מונח בארטיקולציה שוכב על צדו השמאלי בתנוחה מכווצת. השלד תוארך לשלהי התקופה הפלאוליתית התיכונה, כ-50,000 - 60,000 שנים לפני זמננו.

בשנת 2020 פרסמה פרופ' אראלה חוברס מחקר בין השאר על כף רגל של אישה ניאנדרטלית שנמצאה בחפירה באתר בשנים 1991 - 1994 אשר קיבלה את השם עמוד 9. <ref></ref>

==קישורים חיצוניים==
* [https://www.eretz.com/wordpresshe/?p=2210 מערת עמוד] באתר "ארץ וטבע"
* [http://www.caves.co.il/%D7%9E%D7%A2%D7%A8%D7%95%D7%AA-%D7%91%D7%A0%D7%97%D7%9C-%D7%A2%D7%9E%D7%95%D7%93.html מערות עמוד] באתר "מועדון המערות בישראל"

==הערות שוליים==

קטגוריה:התרבות המוסטרית
מערת עמוד
מערת עמוד
קטגוריה:הגליל העליון: מערות